Komisijos reglamentas (EB) Nr. 746/2004
2004 m. balandžio 22 d.
pritaikantis dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į Europos Sąjungą tam tikrus reglamentus, susijusius su ekologine žemės ūkio produktų gamyba ir nuorodomis apie tokią gamybą ant žemės ūkio ir maisto produktų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač į jos 2 straipsnio 3 dalį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 57 straipsnio 2 dalį,
kadangi:
(1) Būtinos tam tikros techninės keleto Komisijos reglamentų dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų pataisos, kad būtų galima atlikti reikiamas adaptacijas įstojus į Sąjungą Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai (toliau - naujosios valstybės narės).
(2) 1991 m. birželio 24 d. Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] V priedo B dalis nustato Bendrijos logotipo modelius ir nuorodas, kurias reikia įrašyti į tą logotipą. V priedo B.2 ir B.3 dalys turėtų būti papildytos naujųjų valstybių narių kalbomis.
(3) 1992 m. sausio 14 d. Komisijos reglamento (EEB) Nr. 94/92, nustatančio išsamias Reglamente (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų numatytos importo iš trečiųjų šalių tvarkos įgyvendinimo taisykles [2] priedas nustato Reglamento (EEB) Nr. 2092/91 11 straipsnio 1 dalies a punkte minėtų trečiųjų šalių sąrašą. Tame sąraše nuorodos į Čekijos Respubliką ir Vengriją turėtų būti išbrauktos.
(4) Pagal 2001 m. rugsėjo 7 d. Komisijos reglamento (EB) Nr. 1788/2001, nustatančio išsamias nuostatų, susijusių su iš trečiųjų šalių įvežamų produktų patikrinimo sertifikatu pagal Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų 11 straipsnį, įgyvendinimo taisykles [3], 7 straipsnio antrą dalį valstybės narės iki 2002 m. balandžio 1 d. viena kitai ir Komisijai praneša apie priemones, kurių jos ėmėsi sertifikatų sistemai įgyvendinti, visų pirma dėl kompetentingų institucijų. Tą datą reikėtų patikslinti naujųjų valstybių narių atžvilgiu, turint galvoje, jog būtina užtikrinti, kad informacija apie naujųjų valstybių narių kompetentingas institucijas jų stojimo dieną būtų prieinama visoje Bendrijoje.
(5) Pagal 2002 m. kovo 15 d. Komisijos reglamento (EB) Nr. 473/2002, iš dalies keičiančio Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų I, II ir VI priedus bei nustatančio išsamias taisykles dėl informacijos apie vario junginių naudojimą perdavimo [4], 2 straipsnį valstybės narės, taikančios didžiausiam vario junginių lygiui numatytą leidžiančią nukrypti nuostatą, iki 2002 m. birželio 30 d. Komisijai ir kitoms valstybėms narėms praneša apie priemones, kurių jos ėmėsi, kad leidžianti nukrypti nuostata būtų įgyvendinta, ir iki 2004 m. gruodžio 31 d. pateikia ataskaitą apie tų priemonių įgyvendinimą ir rezultatus. Tas datas būtina patikslinti naujųjų valstybių narių atžvilgiu, kad jos turėtų pakankamai laiko reikalingai informacijai pateikti.
(6) 2003 m. vasario 5 d. Komisijos reglamento (EB) Nr. 223/2003 dėl ženklinimo etiketėmis reikalavimų, taikomų ekologiškai pagamintiems pašarams, kombinuotiesiems pašarams ir pašarinėms žaliavomis, ir iš dalies keičiančio Tarybos reglamentą (EEB) Nr. 2092/91 [5], 6 straipsnis nustato sąlygas, kuriomis pereinamuoju laikotarpiu pašarų, kurie neatitinka to reglamento, etiketėse ir reklamoje vis dar gali būti naudojami prekių ženklai, kuriuose yra nuoroda į ekologinės gamybos metodą. Pagal tas sąlygas prekių ženklo registravimo prašymas turėjo būti paduotas iki 1999 m. rugpjūčio 24 d. Tą datą būtina patikslinti naujųjų valstybių narių atžvilgiu.
(7) Todėl Reglamentai (EEB) Nr. 2092/91, (EEB) Nr. 94/92, (EB) Nr. 1788/2001, (EB) Nr. 473/2002 ir (EB) Nr. 223/2003 turėtų būti atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2092/91 V priedo B dalis iš dalies keičiama taip:
1. B.2 dalis pakeičiama taip:
B.2 Modeliai
+++++ TIFF +++++
+++++ TIFF +++++
2. ES
"B.3.1. AGRICULTURA ECOLÓGICA
CS : EKOLOGICKÉ ZEMĚDĚLSTVÍ
DA : ØKOLOGISK JORDBRUG
DE : BIOLOGISCHE LANDWIRTSCHAFT OR ÖKOLOGISCHER LANDBAU
ET : MAHEPÕLLUMAJANDUS VÕI ÖKOLOOGILINE PÕLLUMAJANDUS
EL : ΒΙΟΛΟΓΙΚΗ ΓΕΩΡΓΙΑ
EN : ORGANIC FARMING
FR : AGRICULTURE BIOLOGIQUE
HU : ÖKOLÓGIAI GAZDÁLKODÁS
IT : AGRICOLTURA BIOLOGICA
LT : EKOLOGINIS ŽEMĖS ŪKIS
LV : BIOLOĢISKĀ LAUKSAIMNIECĪBA
MT : AGRIKULTURA ORGANIKA
NL : BIOLOGISCHE LANDBOUW
PL : ROLNICTWO EKOLOGICZNE
PT : AGRICULTURA BIOLÓGICA
SK : EKOLOGICKÉ POĽNOHOSPODÁRSTVO
SL : EKOLOŠKO KMETIJSTVO
FI : LUONNONMUKAINEN MAATALOUSTUOTANTO
SV : EKOLOGISKT JORDBRUK
B.3.1 dalis pakeičiama taip : Vienintelės nuorodos:"
2 straipsnis
Reglamento (EEB) Nr. 94/1992 priede įrašai apie Čekijos Respubliką ir Vengriją išbraukiami.
3 straipsnis
Reglamento (EB) Nr. 1788/2001 7 straipsnis papildomas šia pastraipa:
"Čekijos Respublikai, Kiprui, Estijai, Vengrijai, Latvijai, Lietuvai, Maltai, Lenkijai, Slovakijai ir Slovėnijai antrojoje pastraipoje minėtos informacijos pateikimo data - 2004 m. gegužės 1 d."
4 straipsnis
Reglamento (EB) Nr. 473/2002 2 straipsnyje po pirmosios pastraipos įterpiama ši pastraipa:
"Čekijos Respublikai, Kiprui, Estijai, Vengrijai, Latvijai, Lietuvai, Maltai, Lenkijai, Slovakijai ir Slovėnijai pirmosios pastraipos pirmojoje įtraukoje minėta data yra 2004 m. rugpjūčio 1 d., o pirmosios pastraipos antrojoje įtraukoje minėta data - 2005 m. gruodžio 31 d."
5 straipsnis
Reglamento (EB) Nr. 223/2003 6 straipsnis papildomas šia pastraipa:
"Čekijos Respublikai, Kiprui, Estijai, Vengrijai, Latvijai, Lietuvai, Maltai, Lenkijai, Slovakijai ir Slovėnijai taikymo data, minėta pirmosios pastraipos a punkte, yra ne vėliau kaip 2004 m. gegužės 1 d."
6 straipsnis
Šis reglamentas įsigalioja tik tuo atveju, jei įsigalioja Čekijos Respublikos, Kipro, Estijos, Vengrijos, Latvijos, Lietuvos, Maltos, Lenkijos, Slovakijos ir Slovėnijos stojimo sutartis, ir nuo jos įsigaliojimo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 22 d.